Ł

Ł ł
Ł o ł, L con barra, es un littera del alphabetos polonese, cassubian, sorabe, łacinka (alphabeto latin bielorusse), navajo e venetian. Excepte in navajo, illo representa le continuation lehitic/slave oriental del non-palatal l protoslave.

Ł appareva pro le prime vice in le seculo XVI in textos in polonese.

In polonese moderne, on pronuncia ł approximativemente como , como in hu in le espaniol huevo o le u in un diphthongo crescente, per exemplo in fuego. Le maniera plus correcte de pronunciar es le sequente: on tocca con le labio inferior in le parte anterior del dentes como si on vadeva dicer un /v/ in anglese ma sin dicer lo; usque se transforma in un /w/. In anglese se trova le sono in le w, como in were, will ma non in new o straw. De altere latere, le ancian pronunciation se preserva in le parte plus oriental de Polonia e inter le minoritate polonese in Lituania, Bielorussia e Ukraina.

In łacinka bielorusse, ł corresponde al cyrillic л e on lo pronuncia normalmente  (quasi equal que l).

In venetiano le ł es usate pro unificar le varietates de iste lingua e on pote pronunciar lo como l, como ë, o non pronunciar. Per exemplo: le parola "gondola", in venetiano es scribite góndoła e on pote pronunciar lo góndola, góndoea o góndoa.

In navajo, ł es usate pro le , como Ll in gallese.

Categoria:Lingua polonese
Categoria:Lingua bielorusse
Categoria:Lingua navaho
Categoria:Alphabeto latin
Categoria:Signos diacritic